Α.Σ. Άργος Ορεστικό

Ο Αθλητικός Σύλλογος Άργος Ορεστικό είναι ελληνικό αθλητικό σωματείο που δραστηριοποιείται στο Άργος Ορεστικό, στο Νομό Καστοριάς, όπου και βρίσκεται η έδρα του, το Κλειστό Δημοτικό Γυμναστήριο Άργους Ορεστικού. Αγωνίζεται με χρώματα το μπλε και το λευκό. Ο σύλλογος διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων.

 Τμήμα καλαθοσφαίρισης ανδρών 

 Ιστορική αναδρομή 
Το 1983 ιδρύεται ο Φιλαθλητικός Σύλλογος Άργους Ορεστικού, ο οποίος διατηρούσε τμήματα καλαθοσφαίρισης και στίβου. Το 2000 τον διαθέχθηκε ο Αθλητικός Σύλλογος Άργος Ορεστικό που ειδικεύτηκε στο πρώτο από τα δύο αθλήματα.

Το ανδρικό τμήμα καλαθοσφαίρισης του Άργους Ορεστικού κατά την αγωνιστική περίοδο 2000-01 κατέκτησε το Πρωτάθλημα της Α' Κατηγορίας Ανδρών της Ε.ΚΑ.Σ.ΔΥ.Μ.«Ένωση Καλαθοσφαιρικών Σωματείων Δυτικής Μακεδονίας» , πληροφορίες στον επίσημο ιστότοπο της Ε.Ο.Κ. Την επόμενη χρονιά, 2001-02 , συμμετέχοντας στους ομίλους της Γ' Εθνικής Κατηγορίας, ολοκλήρωσε τις αγωνιστικές του υποχρεώσεις στη 13η θέση της τελικής βαθμολογίας με αποτέλεσμα να μην διατηρηθεί στην κατηγορία.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Ωστόσο, η εκ νέου κατάκτηση της κορυφής στο οικείο του τοπικό πρωτάθλημα την περίοδο 2002-03 οδήγησε το σύλλογο και πάλι στη Γ' Εθνική. Και πάλι, όμως, απέτυχε να εξασφαλίσει την παραμονή στην κατηγορία, εφόσον η λήξη της περιόδου 2003-04 βρήκε την ομάδα στη 12η θέση της βαθμολογικής κατάταξης.

Η επιστροφή του συλλόγου στη Γ' Εθνική έλαβε χώρα δύο περιόδους αργότερα με την κατάκτηση του Πρωταθλήματος της Ε.ΚΑ.Σ.ΔΥ.Μ. το 2005-06. Αυτή τη φορά κατάφερε να εξασφαλίσει με άνεση την παραμονή, αφού στον τελικό βαθμολογικό πίνακα της περιόδου 2006-07 βρέθηκε στην 5η θέση με 15 νίκες και 11 ήττες. Την επόμενη χρονιά, 2007-08, τερμάτισε δύο θέσεις χαμηλότερα με 14 νίκες και 12 ήττες.

Την επόμενη αγωνιστική περίοδο, 2008-09, ο σύλλογος του Άργους Ορεστικού βρέθηκε στην 8η θέση της τελικής βαθμολογικής κατάταξης, ενώ το 2009-10 τερμάτισε στην επικίνδυνη 10η θέση. Ωστόσο παρέμεινε στην κατηγορία και τη χρονιά 2010-11 επανέλαβε την καλή απόδοση της 5ης θέσης δείχνοντας αγωνιστική βελτίωση.

Την περίοδο 2011-12 το Άργος Ορεστικό ολοκλήρωσε τις αγωνιστικές του υποχρεώσεις στην 9η και προπροτελευταία θέση της βαθμολογίας (μετά τη μείωση των ομάδων σε δώδεκα), αποφεύγοντας, ωστόσο, τον υποβιβασμό. Η επόμενη χρονιά, 2012-13, αποδείχθηκε ιστορική για την ομάδα, καθώς μαζί με τη 2η θέση του τελικού βαθμολογικού πίνακα εξασφάλισε για πρώτη φορά στην ιστορία της την άνοδο στη Β' Εθνική Κατηγορία.

 Τμήμα καλαθοσφαίρισης γυναικών 
 Ιστορική αναδρομή 
Το γυναικείο τμήμα καλαθοσφαίρισης του συλλόγου συμμετέχει κατά την τελευταία δεκαετία στο τοπικό Πρωτάθλημα της Ε.ΚΑ.Σ.ΔΥ.Μ.

Κατά την αγωνιστική περίοδο 2002-03 τερμάτισε στην 6η και τελευταία θέση της βαθμολογικής κατάταξης.«Αποτελέσματα Έτους 2002-03», πληροφορίες στον επίσημο ιστότοπο της Ε.ΚΑ.Σ.ΔΥ.Μ. Στην τελευταία θέση του βαθμολογικού πίνακα τερμάτισε και την επόμενη χρονιά, 2003-04.«Αποτελέσματα Έτους 2003-04» , πληροφορίες στον επίσημο ιστότοπο της Ε.ΚΑ.Σ.ΔΥ.Μ. Την επόμενη χρονιά, 2004-05, δεν σχημάτισε ομάδα με αποτέλεσμα να μην συμμετάσχει καθόλου στο πρωτάθλημα τα επόμενα χρόνια.«Αποτελέσματα Έτους 2004-05» , πληροφορίες στον επίσημο ιστότοπο της Ε.ΚΑ.Σ.ΔΥ.Μ.

Το τμήμα ενεργοποιήθηκε και πάλι την περίοδο 2010-11 οπότε και κατέκτησε την 4η θέση σε σύνολο 7 ομάδων στην τελική κατάταξη.«Βαθμολογία Γυναικών 2010-11» , πληροφορίες στον επίσημο ιστότοπο της Ε.ΚΑ.Σ.ΔΥ.Μ. Την επόμενη χρονιά, 2011-12, ολοκλήρωσε τις αγωνιστικές του υποχρεώσεις στην 6η θέση σε σύνολο 8 ομάδων.«Βαθμολογία Γυναικών 2011-12» , πληροφορίες στον επίσημο ιστότοπο της Ε.ΚΑ.Σ.ΔΥ.Μ. Κατά τη λήξη της περιόδου 2012-13 βρέθηκε υψηλότερα και συγκεκριμένα στην 3η θέση του βαθμολογικού πίνακα, σε σύνολο 7 ομάδων.«Αποτελέσματα Έτους 2012-13» , πληροφορίες στον επίσημο ιστότοπο της Ε.ΚΑ.Σ.ΔΥ.Μ.«Αποτελέσματα ΕΚΑΣΔΥΜ: Πρωταθλητής για πρώτη φορά στην ιστορία του ο Ηρακλής Κοζάνης!», άρθρο στον ιστότοπο WePlayBall.gr, 25 Μαΐου 2013.

 Παραπομπές 

Κατηγορία:Αθλητικοί σύλλογοι Καστοριάς
Αθλητικος Συλλογος
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις αθλητικών συλλόγων το 2000
Κατηγορία:Ιδρύσεις ομάδων καλαθοσφαίρισης το 2000